רמות ניתוח
(מתוך ראסט וסטאר)

·	רמת היחיד – עפ"י רמה זו המנהיגים/האישים יוצרים את ההיסטוריה. לכן, היחסים הבינלאומיים מתנהלים בין אישים ולא בין מדינות. הסבר ברמה זו חייב להתייחס להבדלים במאפיינים של מקבלי ההחלטות ולהבדלים בהחלטות שהם מקבלים. ברמה זו בוחנים גורמים כגון: חינוך, סוציאליזציה, אישיות, בריאות נפש וכו', וכיצד הם משפיעים על תהליך קבלת ההחלטות. שיטת המחקר כאן היא פסיכולוגית, סוציולוגית וכו'. 
·	תפקיד מקבל ההחלטות – ברמת ניתוח זו מקבל ההחלטות פועל בדרך ייחודית בגלל תפקידו במערכת הפוליטית או החברתית. יחיד האחראי על מוסד מסוים הוא בעל אחריות לדאוג לאינטרסים של המוסד הזה וגם לאינטרסים של אנשים ומוסדות אחרים. התפקיד יכול להיות מעוגן באופן פורמאלי או בלתי פורמאלי (פורמאלי – המועצה לביטחון לאומי בארה"ב, בלתי פורמאלי – המטבחונים בישראל). ברמה זו אנשים נוטים לקבל את הפרספקטיבה לפי התפקיד שלהם. 
·	רמת השלטון – השפעה נוספת על ההחלטות נקבעת על-ידי מבנה השלטון או הארגון שבו מקבלי ההחלטות פועלים. ברור שבשלטון דמוקרטי עם בחירות יהיו הבדלים באפשרויות ובאילוצים בפני מקבלי ההחלטות לעומת שלטון אותוריטרי. ברמה זו נלקחים בחשבון גורמים כגון: דעת קהל, תקשורת, צבא וכו'. 

·	רמת החברה – לחברה בכלל יש השפעה על ההחלטות. לממשלות של מדינות עשירות יש יותר משאבים חומריים לרשותם משל מדינות עניות. זה מאפשר להם להחזיק כמויות גדולות של נשק מודרני ויכולת להציע סיוע כלכלי למדינות אחרות ולדאוג לרמת חיים גבוהה יותר לאזרחיהם. למדינה גדולה בדרך כלל יש יותר משאבים מלמדינות קטנות. לצורת הארגון הכלכלי גם יש חשיבות. קפיטליזם או קומוניזם. דוגמא: האם קיים קשר בין קפיטליזם לאימפריאליזם? 
·	רמת היחסים (הבינלאומיים) – הפעולות שמדינות עושות האחת ביחס לשנייה מושפעות על-ידי מערכת היחסים ביניהן אשר נקבעת על-ידי המאפיינים של שתי המדינות. 
·	רמת המערכת העולמית – ההנחה ברמה זו היא שהגורמים הקובעים ביחסים הבינלאומיים הם מבנה המערכת הבינלאומית, מאפייניה וכללי התנהגותה, ולא המנהיגים או המדינות.